ହୃଦଘାତର ଆଶଙ୍କା ବଢ଼ାଇପାରେ ଏନର୍ଜି ଡ୍ରିଙ୍କ୍ ! ଜାଣନ୍ତୁ କ'ଣ କହିଲେ ବିଶେଷଜ୍ଞ ? | Kanak News\nହୃଦଘାତର ଆଶଙ୍କା ବଢ଼ାଇପାରେ ଏନର୍ଜି ଡ୍ରିଙ୍କ୍ ! ଜାଣନ୍ତୁ କ'ଣ କହିଲେ ବିଶେଷଜ୍ଞ ?\nBy Rituparna Routray On Sep 29, 2021 - 1:52 PM\nକନକ ବ୍ୟୁରୋ : ଏନର୍ଜି ଡ୍ରିଙ୍କ୍ ବଢାଇପାରେ ହୃଦରୋଗ ସମସ୍ୟା । ଜିମ୍ ଯାଉଥିବା ଅବା ସ୍ୱାସ୍ଥ୍ୟ ଗଠନ ପାଇଁ ଯୁବପିଢିମାନେ ପିଉଥିବା ଏନର୍ଜି ଡ୍ରିଙ୍କ୍ ଶରୀର ପାଇଁ ବହୁତ କ୍ଷତିକାରକ । ଏହା ହାର୍ଟ ବିଟକୁ ବଢାଇଦେବା ସହ କିଡନୀଜନିତ ସମସ୍ୟା ସୃଷ୍ଟି କରେ । ଯାହା ହୃଦରୋଗର ପ୍ରମୁଖ କାରଣ ବୋଲି ଡାକ୍ତର କହିଛନ୍ତି । ବିଶେଷ କରି ୨୦ ରୁ ୪୦ ବର୍ଷର ଯୁବପିଢିଙ୍କ କ୍ଷେତ୍ରରେ ହୃଦ ରୋଗରେ ସମସ୍ୟା ରହୁଛି ।\nସେପଟେ, ସାରା ବିଶ୍ୱରେ ବର୍ଷକୁ ପ୍ରାୟ ୧ କୋଟି ୮୦ ଲକ୍ଷ ଲୋକଙ୍କର ଏହି ରୋଗରେ ମୃତ୍ୟୁ ଘଟୁଛି । ମାନସିକ ଚାପ ରହିଲେ ହୃଦରୋଗ ବଢିବାର ଆଶଙ୍କା ଅଧିକ ରହିଛି ବୋଲି ଜଣାପଡିଛି । କେବଳ ଜଣେ ୫୦ ବର୍ଷର ଲୋକଙ୍କ ପାଖରେ ଏହି ରୋଗ ହେଉଛି ତା ନୁହେଁ ବରଂ ୨୦ ବର୍ଷର ଯୁବକଙ୍କ ପାଖରେ ମଧ୍ୟ ଏହି ରୋଗ ଦେଖାଯାଉଛି । କେବଳ ବୟସ୍କ ନୁହେଁ, ଯୁବକ ଅବସ୍ଥାରେ ବି ହୃଦଘାତ ହେଉଛି ।\nମୁଖ୍ୟତଃ ତ୍ରୁଟିପୂର୍ଣ୍ଣ ଜୀବନଶୈଳୀ, ବ୍ୟାୟାମର ଅଭାବ, ଅସ୍ୱାସ୍ଥ୍ୟକର ଖାଦ୍ୟ ଯୋଗୁଁ ଯୁବକମାନେ ହୃଦରୋଗରେ ଶିକାର ହେଉଛନ୍ତି ବୋଲି କହିଛନ୍ତି ବିଶେଷଜ୍ଞ ଡାକ୍ତର । ଅତ୍ୟଧିକ ଧୂମପାନ ଓ ମଦ୍ୟପାନ ଭଳି ବଦଭ୍ୟାସ, ଯୁବକ ଅବସ୍ଥାରେ ହୃଦଘାତର ଆଶଙ୍କାକୁ ବଢ଼ାଇ ଦେଉଛି । ଏହାସହ ଅତ୍ୟଧିକ ମାନସିକ ଚାପ ମଧ୍ୟ ହୃଦଘାତର କାରଣ ପାଲଟୁଛି । କର୍ମ କ୍ଷେତ୍ରରେ ଅତ୍ୟଧିକ ଚାପ, ନିଶା ସେବନ, ମେଦ ବହୁଳତା, ହୃଦଘାତର କାରଣ ହୋଇପାରେ ବୋଲି କହିଛନ୍ତି ବିଶେଷଜ୍ଞ ।\nଆପଣ ଜାଣିଲେ ଆଶ୍ଚର୍ଯ୍ୟ ହେବେ ଯେ, ବିଶ୍ୱରେ ଯେତେ ମୃତ୍ୟୁ କରୋନାରେ ହୋଇନାହିଁ ତାଠାରୁ ଅଧିକ ମୃତ୍ୟୁ ହୃଦଘାତରେ ହେଉଛି । ଭାରତରେ ୨୫ରୁ ୬୦ ବର୍ଷ ବୟସର ଲୋକ ହୃଦଘାତର ଶୀକାର ହେଉଛନ୍ତି । ହୃଦୟ ଦିବସରେ ଆସନ୍ତୁ ଜାଣିବା କିଛି ତଥ୍ୟ\n- ବିଶ୍ୱ ସ୍ୱାସ୍ଥ୍ୟ ସଙ୍ଗଠନର ତଥ୍ୟ ଅନୁସାରେ, ୨୦୨୦ରେ ବିଶ୍ୱରେ ୧୮ ଲକ୍ଷ ୧୩ ହଜାର ଲୋକ ହୃଦଘାତର ଶିକାର ହୋଇଛନ୍ତି\n- ବିଶ୍ୱରେ ମୋଟ ମୃତ୍ୟୁ ୩୨ ପ୍ରତିଶତ ହେଉଛି ହୃଦଘାତ ମୃତ୍ୟୁ\n- ୫୦ ପ୍ରତିଶତ ହୃଦରୋଗୀ ହସପିଟାଲ ଯିବା ପାଇଁ ସୁଯୋଗ ପାଆନ୍ତି ନାହିଁ\n- ତ୍ରୁଟିପୂର୍ଣ୍ଣ ଜୀବନଶୈଳୀ ଯୋଗୁଁ ବଢୁଛି ହୃଦଘାତର ବିପଦ\n- ମଦ୍ୟପାନ, ଧୂମପାନ ଓ ଅତ୍ୟଧିକ ଚାପ ବଢାଉଛି ହୃଦଘାତ ଭଳି ବିପଦ\nଚାନ୍ଦିପୁର କ୍ଷେପଣାସ୍ତ୍ର ଘାଟିରୁ ତଥ୍ୟ ଚୋରି ମାମଲାଃ ଇଣ୍ଟରପୋଲର ସହାୟତା ଲୋଡ଼ିବ କ୍ରାଇମବ୍ରାଂଚ\nଏ ହେଉଛି ଦୁନିଆର ସବୁଠାରୁ ବିଳାଶପୂର୍ଣ୍ଣ ଘର, ସିନେମା ହଲ ସହ ରହିଛି ୪ ଟି ସ୍ୱିମିଂପୁଲ, ଜାଣନ୍ତୁ କତେ ରହିଛି ଦାମ ?
